Uzaicinājums iesniegt pieteikumus uz projektu koordinatoru amatiem Drošības struktūrvienībā

Pagaidu darbinieks 2(f) (AD6) — ar turpmāku mērķi izveidot rezerves sarakstu — ERA/AD/2016/003-OPE

|  |
| --- |
| AMATA APRAKSTS |
| Darbinieks strādās Drošības struktūrvienībā, un viņa darbu pārraudzīs viens no nozares vadītājiem. Ņemot vērā darba svarīguma pakāpi, veiksmīgajam kandidātam jāpiemīt konfidencialitātes izjūtai.  Galvenie uzdevumi un pienākumi ir norādīti turpmāk.   * Vadīt ar drošību saistītu jautājumu izstrādes darbu, tostarp, saistībā ar cilvēka faktoriem un drošības kultūru; ieguldīt attiecīgās speciālās zināšanas projektos, kas saistīti ar ziņošanu par notikumiem, gatavības modeļiem, riska novērtējumu. * Piedalīties revīzijas vai uzraudzības jēdzienu turpmākā izstrādē. * Atbalstīt drošības pārvaldības sistēmu attīstīšanu un uzraudzību. * Piedalīties atbilstības novērtējuma un drošības pārvaldības sistēmu uzraudzības principu attīstīšanā un uzraudzībā, kā arī turpmākā izstrādē. * Padalīties nelaimes gadījumu izmeklēšanas darbību saskaņošanā un uzraudzīšanā, nelaimes gadījumu un negadījumu cēloņu klasificēšanā un citās ziņošanas darbībās. * Nodrošināt atbalstu tādu ieinteresēto pušu tīklu organizēšanā un pārvaldībā, kas izveidoti ar drošības riska modelēšanu. * Piedalīties dzelzceļa drošības rādītāju novērtēšanās dažādās dalībvalstīs. * Palīdzēt sagatavot tehniskos atzinumus Eiropas Komisijai par drošības aspektiem, tostarp, Eiropas tiesību aktu transponēšanas un īstenošanas kontroli. * Atbalstīt Drošības struktūrvienības ieinteresēto pušu pārvaldību, kā arī iekšējo un ārējo saziņu. |

|  |
| --- |
| *PROFESIONĀLĀ KVALIFIKĀCIJA UN CITAS PRASĪBAS* |
| Lai kandidātus uzskatītu par piemērotiem, viņiem līdz pieteikumu iesniegšanas beigu datumam jāatbilst visiem turpmāk minētajiem atbilstības kritērijiem.  **ATBILSTĪBAS KRITĒRIJI**   * Jābūt izglītības līmenim, kas atbilst pabeigtai augstskolas izglītībai, ko apliecina diploms[[1]](#footnote-1), ja parastais augstskolas mācību laiks ir 4 gadi vai vairāk, un turpmākai vismaz 3 gadu profesionālai pieredzei   **VAI**   * jābūt izglītības līmenim, kas atbilst pabeigtai augstskolas izglītībai, ko apliecina diploms, ja parastais augstskolas mācību laiks ir 3 gadi, un turpmākai vismaz 3 gadu profesionālai pieredzei,   **VAI**   * jābūt līdzvērtīga līmeņa profesionālai apmācībai, ja tam ir pamatojums dienesta interesēs.   **Svarīgi!**  Universitātes studijām jābūt cilvēka faktoru, ergonomikas, darba, organizāciju psiholoģijas vai arodpsiholoģijas, vai līdzīgas disciplīnas jomā.   * Jābūt ļoti labām vienas Eiropas Savienības oficiālās valodas[[2]](#footnote-2) zināšanām un pietiekošām otras Eiropas Savienības oficiālās valodas[[3]](#footnote-3) zināšanām tādā līmenī, kāds nepieciešams ar amatu saistīto pienākumu pildīšanai. * Jābūt Eiropas Savienības dalībvalsts vai valstu, kas ir EEZ līguma puses (Islande, Lihtenšteina un Norvēģija), pilsonim. * Jābūt tiesīgam izmantot visas pilsoņa tiesības. * Jābūt izpildījušam spēkā esošajos tiesību aktos par militāro dienestu noteiktās prasības[[4]](#footnote-4). * Jāpiemīt paredzēto pienākumu veikšanai vajadzīgajām rakstura īpašībām[[5]](#footnote-5). * Jābūt fiziski spējīgam pildīt ar amatu saistītos pienākumus[[6]](#footnote-6).   Visus atbilstošos pieteikumus novērtē, un tiem piešķir punktus saskaņā ar turpmāk minētajām prasībām. Lūdzu, ņemiet vērā, ka neatbilstība vismaz vienam no būtiskajiem kritērijiem nozīmē kandidāta izslēgšanu no atlases. Priekšrocību kritēriji veido papildu vērtību, neatbilstība tiem nenozīmē izslēgšanu.  **ATLASES KRITĒRIJI**  Lai Atlases komiteja varētu novērtēt Jūsu kompetenci un prasmes, Jums ir jāiesniedz konkrēti pierādījumi par savu izglītības kvalifikāciju un profesionālo pieredzi, kas pierāda Jūsu atbilstību būtiskajiem un priekšrocību atlases kritērijiem.   1. *Būtiskie kritēriji:*  * Attiecīga darba pieredze un speciālās zināšanas cilvēka veiktspējas un drošības kultūras jomā; * Spēja cieši sadarboties ar tehniskajiem ekspertiem un dzelzceļa darbiniekiem; * Ļoti labas rakstveida un mutvārdu saziņas prasmes.  1. *Priekšrocību kritēriji*  * Pieredze cilvēka faktoru iekļaušanā drošības pārvaldības sistēmās, jo īpaši riska novērtējumā, plānošanas un izmaiņu pārvaldībā, uzraudzības procesos un citos procesos, kas saistīti ar cilvēka veiktspēju; * Pieredze cilvēka faktoru atbalsta sniegšanā tehniskās un/vai prasmju un kompetences attīstības apmācības projektos, tostarp, ziņošanas sistēmu un negadījumu/nelaimes gadījumu izmeklēšanu attīstībā; * Pieredze sekmēt organizatoriskās un drošības kultūras izstrādi, tostarp, drošības klimata novērtējumu un darbu ar personālu, lai veicinātu pozitīvas drošības kultūras attīstību organizācijā; * Dalība (dibinātāja vai praktiķa) valsts vai starptautiskā profesionālā struktūrā cilvēka faktoru, ergonomikas vai psiholoģijas jomā; * Zināšana un pieredze dzelzceļa darbības un/vai uzturēšanas jautājumos; * Zināšanas vadības sistēmu procesu sertificēšanā un pārraudzībā/uzraudzībā.   Atkarībā no saņemto pieteikumu skaita Atlases komiteja var piemērot striktākas prasības iepriekšminēto atlases kritēriju ietvaros. |

Uzaicinājums iesniegt pieteikumus uz projektu koordinatoru amatiem Drošības struktūrvienībā

Pagaidu darbinieks 2(f) (AD6) — rezerves saraksta izveidei — ERA/AD/2016/003-OPE

|  |  |
| --- | --- |
| *Publicēšanas datums:* 12.12.2016 | *Pieteikumu iesniegšanas termiņš:* 12.01.2017 (plkst. 23.59 CET, Valansjēnas (*Valenciennes*) vietējais laiks) |
| *Līguma veids:* Pagaidu darbinieks 2(f)  *Funkciju grupa un pakāpe:* AD6 | *Nodarbinātības vieta:* Valansjēna, Francija |
| *Līguma termiņš:* 4 gadi ar iespēju atjaunot uz noteiktu laiku, kas nepārsniedz 4 gadus. Ja līgumu atjauno otru reizi, tas kļūst par līgumu uz nenoteiktu laiku. | *Mēneša pamatalga:* 5079,70 EUR, 1. solis, ar korekcijas koeficientu 13,8 % (no 01.07.2016.) un, attiecīgā gadījumā, konkrētiem pabalstiem |
| *Struktūrvienība:* sk. zemāk | |
| *Pieteikumi jāsūta tikai pa e-pastu uz šādu adresi:* jobs@era.europa.eu | *Rezerves saraksts spēkā līdz:* 31.12.2017. (rezerves saraksta spēkā esamību var pagarināt) |

|  |
| --- |
| *AĢENTŪRA* |
| Eiropas Savienības Dzelzceļu aģentūru (turpmāk “aģentūru”) izveidoja ar Eiropas Parlamenta un Padomes 2016. gada 11. maija Regulu (ES) 2016/796. Mūsu pamatuzdevums ir panākt, lai dzelzceļa sistēma darbotos labāk sabiedrības interesēs, un mēs to īstenojam, sniedzot ieguldījumu vienotas Eiropas dzelzceļa telpas bez robežām izveidē, garantējot augstu drošības līmeni, izstrādājot kopēju pieeju drošībai Eiropas vilcienu kontroles un komunikāciju sistēmā (*ERTMS*) un veicinot Eiropas dzelzceļa nozares klientu vienkāršotu piekļuvi sistēmai. Turklāt no 2019. gada aģentūra kļūs par Eiropas iestādi, kas dzelzceļa pārvadājumu uzņēmumiem izsniegs vienotus ES mēroga drošības sertifikātus, izsniegs ritekļu atļaujas darbībai vairāk nekā vienā valstī un piešķirs iepriekšēju apstiprinājumu *ERTMS* infrastruktūrai. Aģentūra atrodas Valansjēnā (galvenais birojs) un Lillē (sanāksmju centrs) Francijā un pašlaik nodarbina 160 darbiniekus.  Plašākai informācijai par aģentūru, lūdzu, apmeklējiet mūsu tīmekļa vietni: [http://www.era.europa.eu](http://www.era.europa.eu/) |

|  |
| --- |
| DROŠĪBAS STRUKTŪRVIENĪBA |
| Darbojoties saskaņā ar Dzelzceļu drošības direktīvu un aģentūras izveides regulu, aģentūra ir izveidojusi dinamisku drošības komandu, kas apņēmusies atbalstīt ambiciozu drošības mērķu sasniegšanu, tostarp, padarīt Eiropas dzelzceļu sistēmu par pasaules līderi drošības jomā. Ar jauno Dzelzceļu drošības direktīvu aģentūrai skaidri ir uzdots uzdevums nodrošināt drošības uzlabošanu visā Eiropā, tāpēc aģentūra pieņem darbā darbiniekus šā jaunā uzdevuma veikšanai. Cilvēka veiktspējas ieguldījums ir galvenais drošības faktors, un aģentūra meklē pieredzējušus darbiniekus, kuri varētu pievienoties struktūrvienības komandai, lai stiprinātu mūsu veiktspēju šajā jomā un atbalstītu jaunās darba plūsmas, piemēram, pozitīvas drošības kultūras attīstību visā Eiropā. |

|  |
| --- |
| *PIETEIKŠANĀS PROCEDŪRA* |
| Lai pieteikumi **būtu derīgi**, kandidātiem jāiesniedz šādi dokumenti:   * detalizēts dzīves apraksts (tikai ES CV formātā). Lūdzu, izmantojiet šo saiti:   <http://europass.cedefop.europa.eu/lv/documents/curriculum-vitae/templates-instructions>   * motivācijas vēstule (ne vairāk kā divas lappuses), kurā paskaidrots, kāpēc kandidātu interesē amats un kāda izraudzīšanās gadījumā būtu viņa/viņas pievienotā vērtība aģentūrai; * atbilstības tabula (sk. pielikumu).   **Nespēja izpildīt iepriekš minētos norādījumus noved pie izslēgšanas no atlases procedūras.**  Tā kā aģentūras darba valoda ir angļu valoda, kandidātiem iesaka pieteikties angļu valodā, lai sekmētu atlases procesu.  Pieteikumi jāsūta pa e-pastu uz pastkastīti [**jobs@era.europa.eu**](mailto:jobs@era.europa.eu) ne vēlāk kā līdz **12.01.2017** plkst. 23.59 CET (Valansjēnas vietējais laiks), **priekšmetā skaidri norādot uzaicinājuma iesniegt pieteikumus atsauces numuru.**  Lūdzu, ņemiet vērā, ka pieteikumus, kas iesniegti pa faksu vai pastu, neņem vērā.  Ja kādā procedūras posmā konstatē, ka kandidāta sniegtā informācija ir nepareiza, attiecīgo kandidātu var diskvalificēt.  Kandidātiem ir aizliegts tieši vai netieši sazināties ar Atlases komitejas locekļiem, kā arī to darīt viņu vārdā ir aizliegts jebkurai citai personai. Iestāde, kas ir pilnvarota noslēgt līgumus (turpmāk *AACC*), patur tiesības diskvalificēt ikvienu kandidātu, kurš neievēro šos norādījumus.  Izveidos rezerves sarakstu, kas būs spēkā līdz **31.12.2017.** Ja *AACC* tā nolemj, rezerves saraksta spēkā esamību var pagarināt. Rezerves sarakstu var izmantot, lai kandidātus pieņemtu darbā citos amatos, kuriem ir tāds pats profils kā iepriekš aprakstītajam amatam.  **Lūdzu, ņemiet vērā, ka sakarā ar lielo pieteikumu skaitu, ko mēs varētu saņemt līdz pieteikšanās termiņa beigām, sistēmā var rasties problēmas, apstrādājot lielu datu apjomu. Tāpēc mēs iesakām kandidātiem sūtīt pieteikumus pietiekami laicīgi, negaidot termiņa beigas.**  **Svarīgi!** Apliecinoši dokumenti (piemēram, grādu/diplomu apliecinātas kopijas, pieredzes pierādījumi u. tml.) šajā posmā NAV jāsūta, taču pēc pieprasījuma var būt jāiesniedz procedūras vēlākā posmā. Dokumentus kandidātiem atpakaļ nesūta. |

|  |
| --- |
| *ATLASES PROCEDŪRA* |
| Atlasi organizē, kā norādīts turpmāk.   1. Atlases komiteja pārbauda visu pieteikumu derīgumu un atbilstības kritērijus. 2. Kandidātus, kuri apmierina atbilstības kritērijus, vērtē saskaņā ar atlases kritērijiem. 3. Atlases komiteja izvērtē atbilstošo kandidātu motivācijas vēstules un CV, kā arī izveido to kandidātu sarakstu, kuri vislabāk atbilst uzaicinājumā iesniegt pieteikumus minētajiem atlases kritērijiem. 4. Kandidātus, kuri atlases kritēriju sākotnējās atlases pārbaudē ieguvuši vislielāko punktu skaitu, uzaicina uz interviju. 5. Atlases komiteja intervē un pārbauda atlasītos kandidātus. 6. Rakstiskā pārbaude notiek angļu valodā. 7. Intervija notiek angļu valodā. Ja Jūsu dzimtā valoda ir angļu valoda, intervijas laikā pārbauda otro valodu, kas norādīta CV. 8. Ņemot vērā interviju un rakstisko pārbaužu rezultātus, Atlases komiteja iesniedz *AACC* piemēroto kandidātu sarakstu[[7]](#footnote-7). Šajā sarakstā kandidātus sarindo alfabēta kārtībā, pievienojot detalizētu sarakstu ar intervijā un rakstiskajā pārbaudē iegūto punktu skaitu (attiecīgā gadījumā). Kandidātus, kuri intervijā un rakstiskajās pārbaudēs (attiecīgā gadījumā) ieguvuši nepieciešamo punktu skaitu, iekļauj rezerves sarakstā (attiecīgā gadījumā). Kandidātiem jāņem vērā, ka iekļaušana rezerves sarakstā negarantē pieņemšanu darbā. 9. Pirms pagaidu darbinieka pieņemšanas darbā *AACC* pārbauda, vai kandidātam nav personīgu interešu, kas varētu ietekmēt viņa/viņas neatkarību, vai cita interešu konflikta. Kandidāts informē *AACC* par jebkuru faktisku vai iespējamu interešu konfliktu, izmantojot īpašu veidlapu. Vajadzības gadījumā *AACC* veic jebkādus piemērotus pasākumus. 10. Rezerves saraksts ir spēkā līdz 31.12.2017. Tā derīguma termiņu var pagarināt ar *AACC* lēmumu. 11. Piemērotos kandidātus pieņem darbā saskaņā ar *AACC* lēmumu. Pirms amata piedāvāšanas kandidātiem, kuri iekļauti rezerves sarakstā, var lūgt piedalīties intervijā ar izpilddirektoru. |

|  |  |
| --- | --- |
| *NODARBINĀŠANAS KĀRTĪBAS KOPSAVILKUMS* | |
| 1. Algas netiek apliktas ar valsts nodokļiem, bet to vietā ietur Eiropas Savienības nodokli ienākumu gūšanas vietā. 2. Tiesības saņemt ikgadējo atvaļinājumu divas dienas par katru kalendāro mēnesi un papildu dienas par vecumu un kategoriju, kā arī 2½ dienas ārvalstu darbiniekiem un papildus vidēji 16 svētku dienas gadā. 3. Vispārējā un attiecīga tehniskā apmācība un profesionālās attīstības iespējas. 4. ES pensiju shēma (pēc 10 nostrādātiem gadiem). 5. ES kopīgā veselības apdrošināšanas shēma, apdrošināšana pret nelaimes gadījumiem un arodslimībām, bezdarbnieka un invaliditātes pabalsts un ceļojumu apdrošināšana. | **Atkarībā no konkrētajiem personīgajiem apstākļiem un izcelsmes vietas darbiniekiem papildus var būt tiesības uz turpmāk norādītajiem pabalstiem.**   1. Ekspatriācijas vai ārvalstnieka pabalsts 2. Apgādnieka pabalsts 3. Apgādājamā bērna pabalsts 4. Izglītības pabalsts 5. Iekārtošanās pabalsts un pārcelšanās izmaksu atlīdzinājums 6. Sākotnējais pagaidu dienas nauda pabalsts 7. Citi pabalsti (ar stāšanos amatā saistīto ceļojuma izmaksu atlīdzinājums u. tml.)   Papildu informācijai par attiecīgajiem nosacījumiem, lūdzu, skatiet **Civildienesta noteikumu VII pielikumu** (96.–110. lpp.):  <http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:LV:PDF> |

|  |  |
| --- | --- |
| *SAISTĪBAS* | |
| **Apņemšanās veicināt vienlīdzīgas iespējas**  Aģentūra ir darba devējs, kas ievēro vienlīdzīgu iespēju principu un pieņem pieteikumus no visiem kandidātiem, kuri atbilst atbilstības un atlases kritērijiem, neatkarīgi no valstspiederības, vecuma, rases, politiskās, filozofiskās vai reliģiskās pārliecības, dzimuma vai seksuālās orientācijas un neatkarīgi no invaliditātes, civilstāvokļa vai ģimenes stāvokļa. | **Pārsūdzības procedūra**  Kandidāts, kuram šķiet, ka ir pieļauta kļūda attiecībā uz viņa/viņas pieteikuma atbilstību, var lūgt to pārskatīt. Šajā nolūkā 20 kalendāro dienu laikā no tā e-pasta datuma, ar kuru kandidātu informēja par viņa/viņas pieteikuma noraidīšanu, var iesniegt lūgumu to pārskatīt. Lūgumā par pārskatīšanu jānorāda attiecīgās atlases procedūras atsauce un skaidri jānorāda atbilstības kritēriji, kurus kandidāts lūdz pārskatīt, kā arī pārskatīšanas lūguma pamatojums. Lūgums jāsūta uz šim nolūkam paredzēto aģentūras pastkastīti (jobs@are.europa.eu).  Kandidātu 15 kalendāro dienu laikā pēc viņa/viņas lūguma saņemšanas informē par Atlases komitejas lēmumu šajā jautājumā. |

|  |  |
| --- | --- |
| *PARSŪDZĪBAS UN SŪDZĪBU PROCEDŪRAS* | |
| Ja kandidāts uzskata, ka konkrēts lēmums viņu ir negatīvi ietekmējis, viņš/viņa var iesniegt administratīvu sūdzību saskaņā ar Eiropas Savienības Civildienesta noteikumu un pārējo darbinieku nodarbināšanas kārtības 90. panta 2. punktu, rakstot uz šādu adresi:  *Executive Director*  *European Union Agency for Railways*  *120, Rue Marc Lefrancq*  *FR - 59300 Valenciennes*  Sūdzība jāiesniedz 3 mēnešu laikā no brīža, kad kandidātam ir paziņots par rīcību, kas viņu negatīvi ietekmē.  Ja sūdzību noraida, kandidāts saskaņā ar Līguma par Eiropas Savienības darbību 270. pantu un Eiropas Kopienu Civildienesta noteikumu un Eiropas Kopienu pārējo darbinieku nodarbināšanas kārtības 91. pantu var iesniegt prasību Eiropas Savienības Civildienesta tiesā:  *European Union Civil Service Tribunal*  Pasta adrese  *L-2925 Luxembourg*  <http://curia.europa.eu/>  Lūdzu, ņemiet vērā, ka *AACC* nav tiesīga grozīt Atlases komitejas lēmumus. Tiesa konsekventi ir uzskatījusi, ka Atlases komitejas plašā rīcības brīvība nav jāpārskata Tiesā, izņemot gadījumus, kad ir pārkāpti noteikumi, kas reglamentē Atlases komiteju darbību. | Ir iespējams arī iesniegt sūdzību Eiropas ombudam saskaņā ar Līguma par Eiropas Savienības darbību 228. panta 1. punktu un saskaņā ar nosacījumiem, kas noteikti Eiropas Parlamenta 1994. gada 9. marta lēmumā par statūtiem un vispārējiem nosacījumiem, kas reglamentē ombuda pienākumu izpildi, kuri publicēti Eiropas Savienības Oficiālajā Vēstnesī 1994. gada 4. maija L 113 sērijā:  *European Ombudsman*  *1, Avenue du Président Robert Schuman – CS 30403*  *FR – 67001 Strasbourg Cedex*  [http://www.ombudsman.europa.eu](http://www.ombudsman.europa.eu/)  Lūdzu, ņemiet vērā, ka sūdzību iesniegšana ombudam nepārtrauc Eiropas Savienības Civildienesta noteikumu 90. panta 2. punktā un 91. pantā noteikto termiņu, lai iesniegtu attiecīgi sūdzību vai apelācijas sūdzību Eiropas Savienības Civildienesta tiesā, pamatojoties uz Līguma par Eiropas Savienības darbību 270. pantu. |

|  |  |
| --- | --- |
| *DATU AIZSARDZĪBA* | |
| Jūsu iesniegto datu apstrādes mērķis ir apstrādāt Jūsu pieteikumu, ņemot vērā iespējamo sākotnējo atlasi un pieņemšanu darbā aģentūrā.  Personīgo informāciju, ko mēs Jums lūdzam, apstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti. | Sk. saiti:  <http://www.era.europa.eu/The-Agency/Jobs/Pages/HR-Privacy-Statement.aspx> |

1. Vērā ņem tikai studiju grādus, kas piešķirti ES dalībvalstīs vai kas atbilst līdzvērtības sertifikātiem, kurus izdevušas minēto dalībvalstu iestādes. [↑](#footnote-ref-1)
2. Jūsu dzimtā valoda vai cita ES oficiālā valoda, kurā Jums ir ļoti labas zināšanas, kas atbilst C1 līmenim, kā tas noteikts Eiropas vienotajā valodu prasmes līmeņa noteikšanas sistēmā (CEFR) <http://europass.cedefop.europa.eu/lv/resources/european-language-levels-cefr> [↑](#footnote-ref-2)
3. Otras ES oficiālā valodas zināšanas, kas atbilst vismaz B2 līmenim, kā tas noteikts Eiropas vienotajā valodu prasmes līmeņa noteikšanas sistēmā (CEFR). [↑](#footnote-ref-3)
4. Attiecīgā gadījumā [↑](#footnote-ref-4)
5. Pirms pieņemšanas darbā veiksmīgajam kandidātam ir jāiesniedz izziņa par nesodāmību. [↑](#footnote-ref-5)
6. Pirms pieņemšanas darbā veiksmīgā kandidāta veselības stāvokli pārbauda medicīnas centrā, ko norādījusi aģentūra, lai apstiprinātu, ka ir ievērotas ES Civildienesta noteikumu un PDNK 28. panta e) apakšpunkta prasības. [↑](#footnote-ref-6)
7. Ņem vērā tikai tos kandidātus, kas kopvērtējumā ieguvuši vismaz 50 % punktu. [↑](#footnote-ref-7)